ממשלת ישראל הראשונה

ממשלת ישראל הראשונה פעלה מ-10 במרץ 1949 עד 30 באוקטובר 1950, כשדוד בן-גוריון הגיש את התפטרותו לנשיא, והממשלה הפכה לממשלה זמנית במשך 16 יום, עד לכינון הממשלה השנייה.

תוצאות הבחירות לאספה המכוננת
רשימהראש הרשימהמושביםקולותשיוךמפא"ידוד בן-גוריון46155,27435.7%קואליציהמפ"םיצחק טבנקין1964,01814.7%אופוזיציההחזית הדתית המאוחדתיהודה לייב פישמן1652,98212.2%קואליציהתנועת החרותמנחם בגין1449,78211.5%אופוזיציההציונים הכללייםפרץ ברנשטיין722,6615.2%אופוזיציההמפלגה הפרוגרסיביתפנחס רוזן517,7864.1%קואליציהספרדים ועדות מזרחבכור-שלום שטרית415,2873.5%קואליציהמק"ישמואל מיקוניס415,1483.5%אופוזיציההרשימה הדמוקרטית של נצרתסיף-אלדין אל-זועבי27,3871.7%קואליציהרשימת לוחמיםנתן ילין-מור15,3631.2%אופוזיציהויצורחל כהן-כגן15,1731.2%אופוזיציההתאחדות התימנים בישראלזכריה גלוסקא14,3991.0%אופוזיציה

הקמת הממשלה
ייעודה המקורי של האספה המכוננת היה לכונן חוקה למדינה, אך עם קבלת חוק המעבר שינתה האספה את ייעודה והפכה עצמה לכנסת הראשונה. עתה קם הצורך להקים ממשלה. סיעת מפא"י הייתה הסיעה הגדולה ביותר, אך היא לא החזיקה ברוב מוחלט בכנסת, ולכן היה צורך לכונן קואליציה שתיתן אמון בממשלה. בן-גוריון התנגד בתוקף להכללתן של תנועת החרות ומק"י בקואליציה העתידית, תוך שהוא טובע את הביטוי "בלי חרות ומק"י", דהיינו, בלי הרוויזיוניסטים והקומוניסטים. מפ"ם קיוותה להקים עם מפא"י ממשלה סוציאליסטית צרה אך נתקלה בדחייה ונותרה באופוזיציה. בן-גוריון החליט לפנות אל החזית הדתית, הפרוגרסיבים, הספרדים ורשימות המיעוטים.

בסך הכל תמכו בממשלה 73 חברי כנסת. בהסכמים הקואליציוניים נקבע שהממשלה תיתן שוויון זכויות גמור לכל אזרח, תחתור לשלום, תשמור על נייטרליות במלחמה הקרה, תעודד עלייה ותאכלס את המדינה.

ציוני דרך ומדיניות
מדיניות ביטחונית
ממשלה זו חתמה על הסכמי שביתת הנשק בתום מלחמת העצמאות, שכן מצעה העיקרי של מפא"י בבחירות אלה היה השגת הסכמי הפסקת אש. בהסכמים אלו נקבע הקו הירוק כגבולה של ישראל. בנוסף לכך נחקק חוק שירות ביטחון, שקבע את הקריטריונים לגיוס לצה"ל.

מדיניות כלכלית
מדיניותה הכלכלית של הממשלה, שנגזרה ברובה מהיותה של מפא"י מפלגה סוציאליסטית, הייתה מדיניות הקיצוב, אשר זכתה לשם "צנע". במסגרת מדיניות זו הוטלה הגבלה על כמות המצרכים שהותר לכל אזרח לקנות. במהלך כהונתה של הממשלה הציבור היה מאוחד יחסית בתמיכתו בצנע, אולם לאחר הרחבת המדיניות לקראת סוף כהונתה, התחיל לפרוח השוק השחור.

שונות
ממשלה זאת נאלצה להתמודד עם השאלה של כינון חוקה לישראל הצעירה. החזית הדתית המאוחדת התנגדה לחלוטין לכינון חוקה מעשה ידי אדם. מפא"י תמכה בכינון חוקה, לאחר ביסוס המדינה ולאחר קליטת העולים, ואילו כל שאר סיעות הממשלה תמכו בכינון חוקה מידית. בסופו של דבר, התקבלה הצעתו של חבר המפלגה הפרוגרסיבית, יזהר הררי, לקראת סוף כהונת הממשלה, שקבעה שהחוקה לא תכונן מיד, אלא תיכתב פרקים-פרקים אשר יהוו חוקי יסוד, שלבסוף יתאגדו לכלל חוקת המדינה.

הממשלה העלתה את עצמותיו של חוזה המדינה, בנימין זאב הרצל.

הממשלה תמכה בחוק השבות, אשר אפשר לכל יהודי לעלות ארצה. בן-גוריון התייחס אל החוק כאל אחד מ"חוקי השתייה של מדינת ישראל".

הממשלה תמכה גם בחוק לימוד חובה, אשר לפיו כל ילד חויב ללמוד במסגרת חינוכית מגיל 5 עד גיל 16, שמומן על ידי תקציב המדינה למרות המצב הכלכלי הקשה.

סיום כהונת הממשלה
בן-גוריון הודיע על התפטרות הממשלה לנשיא ב-15 באוקטובר 1950, בעקבות דרישתו שאליעזר קפלן יועבר מתפקידו כשר המסחר והתעשייה, לטובת מינוי איש עסקים שאינו חבר כנסת (יעקב גרי). מכיוון שבאותה התקופה על מנת למנות שר חדש היה על הממשלה להתפטר, ולהציג את עצמה מחדש עם השר החדש להבעת אמון מחודשת, התפטרה הממשלה. לאחר מכן תוקן החוק בעניין זה. בישיבת הכנסת בה הודיע על התפטרות הממשלה, הציע בן-גוריון הקמת ממשלת מעבר בת 7 חברים שתכהן עד לבחירות החדשות שיערכו בהקדם, אבל הצעתו נדחתה.

סיעות הקואליציה
מפלגהמושבים בכנסתשרים בממשלהמשרדי השריםכניסה לממשלהיציאה מן הממשלהמפא"י467משרד ראש הממשלה, משרד הביטחון, משרד האוצר, משרד המסחר והתעשייה, משרד החוץ, משרד הקיצוב והאספקה, משרד החקלאות, משרד העבודה, משרד התחבורה, משרד החינוך והתרבות10 במרץ 19491 בנובמבר 1950החזית הדתית המאוחדת163משרד הדתות, המשרד לנפגעי מלחמה, משרד הסעד, משרד הפנים, משרד הבריאות, משרד העלייההמפלגה הפרוגרסיבית51משרד המשפטיםספרדים ועדות מזרח41משרד המשטרה, משרד המיעוטיםהרשימה הדמוקרטית של נצרת20ללא
מספר הח"כים החברים בקואליציה
 73 ח"כים במשך כל תקופת הממשלה הראשונה (10 במרץ 1949 - 30 באוקטובר 1950).

הרכב הממשלה
הממשלה מנתה 12 שרים לכל אורך כהונתה.

מפא"יהחזית הדתית המאוחדתהמפלגה הפרוגרסיביתספרדים ועדות מזרחפער בין כהונותיהם של שרים שונים באותו המשרד, משמעו מילוי מקום על ידי ראש הממשלה
+ממשלת ישראל הראשונה
ט' באדר ה'תש"ט - כ"א בחשוון ה'תשי"א | 10 במרץ 1949 - 1 בנובמבר 1950משרדשרמפלגהכהונהשרי הממשלהמשרד ראש הממשלה93x93 פיקסליםראש הממשלה
דוד בן-גוריוןמפא"י10 במרץ 1949 - 1 בנובמבר 1950משרד הביטחוןמשרד האוצר105x105pxאליעזר קפלןמפא"י10 במרץ 1949 - 1 בנובמבר 1950משרד המסחר והתעשייהמשרד הבריאות105x105pxמשה שפיראהחזית הדתית המאוחדת10 במרץ 1949 - 1 בנובמבר 1950משרד העלייהמשרד הפניםמשרד הדתות95x95pxיהודה לייב מימוןהחזית הדתית המאוחדת10 במרץ 1949 - 1 בנובמבר 1950המשרד לנפגעי מלחמהמשרד החוץ90x90 פיקסליםמשה שרתמפא"י10 במרץ 1949 - 1 בנובמבר 1950משרד החינוך והתרבות105x105pxזלמן שזרמפא"י10 במרץ 1949 - 1 בנובמבר 1950משרד החקלאות105x105pxדב יוסףמפא"י1 ביוני 1949 - 1 בנובמבר 1950משרד הקיצוב והאספקהמשרד המשטרה83x83pxבכור-שלום שטריתספרדים ועדות מזרח10 במרץ 1949 - 1 בנובמבר 1950משרד המשפטים105x105pxפנחס רוזןהמפלגה הפרוגרסיבית10 במרץ 1949 - 1 בנובמבר 1950משרד הסעד105x105pxיצחק מאיר לויןהחזית הדתית המאוחדת10 במרץ 1949 - 1 בנובמבר 1950משרד העבודה והביטוח העממי100x100 פיקסליםגולדה מאירמפא"י10 במרץ 1949 - 1 בנובמבר 1950משרד התחבורה105x105pxדוד רמזמפא"י10 במרץ 1949 - 1 בנובמבר 1950
מזכיר הממשלה: זאב שרף

 קישורים חיצוניים 


  הממשלה הראשונה, במסגרת הסכת עולמי עם יצחק נוי, תאגיד השידור הישראלי - כאן

01
קטגוריה:הכנסת הראשונה
קטגוריה:שנות ה-1940 בישראל
קטגוריה:שנות ה-1950 בישראל
קטגוריה:1949 בפוליטיקה הישראלית
קטגוריה:1950 בפוליטיקה